Blaze7451/Wiki-th-20250601 huggingface dataset:
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/B20180

หมวดหมู่:ผู้สมัครรับเลือกตั้งคณะอนุญาโตตุลาการวิกิพีเดีย 2554
เก้งจีน

เก้งจีน (Reeves' Muntjac, Chinese Muntjac; c=山羌) เป็นเก้งชนิดหนึ่งที่พบในภาคตะวันออกเฉียงใต้ของประเทศจีน (มณฑลกานซูถึงมณฑลยูนนาน) และในไต้หวัน เก้งจีนถูกนำเข้าสู่ประเทศเนเธอร์แลนด์, ตอนใต้ของอังกฤษ, ภาคกลางของอังกฤษ, ทางตะวันออกของเวลส์ และสาธารณรัฐไอร์แลนด์ในปี ค.ศ. 2008  เก้งจีนกินไม้ล้มลุก, ดอก, ยอดอ่อนอวบน้ำ, หญ้า และผลไม้เปลือกแข็งเมล็ดเดียว รวมทั้งต้นไม้

**ลักษณะ**
เก้งชนิดนี้เมื่อโตเต็มที่สูงจรดไหล่ 0.5 เมตร ยาว 0.95 เมตร และหนัก 10 ถึง 18 กิโลกรัม มีลายขีดบนหน้า ตัวผู้มีเขา ยาวไม่เกิน 4 นิ้ว สำหรับสู้กับศัตรู หรือกัดด้วยเขี้ยวบนขากรรไกรบนยาว 2 นิ้ว  ชนิดย่อย M. r. micrurus ที่พบที่ไต้หวันจะมีสีเข้มกว่า

**อ้างอิง**
Animal, Smithsonian Institution, 2005, pg. 239

**แหล่งข้อมูลอื่น**
Muntiacus reevesi-  Reeves Muntjac information date=2006-10-27 
หมวดหมู่:เก้ง
หมวดหมู่:สัตว์ที่พบในประเทศจีน
ธรรมสักขี

ธรรมสักขี (confessor) ในศาสนาคริสต์ใช้หมายถึง ผู้ยืนยันความเชื่อ หรือบาทหลวงผู้อภัยบาป

**ผู้ยืนยันความเชื่อ**
ผู้ยืนยันความเชื่อ (confessor of the Faith) หรือวีรสักขี หมายถึง นักบุญที่เคยได้รับการเบียดเบียนเพราะนับถือศาสนาคริสต์แต่ยังไม่ถึงแก่ความตายและยืนยันความศรัทธาของตน คริสตจักรโรมันคาทอลิกจารีตละตินใช้คำนี้เป็นสมญานามของนักบุญและบุญราศีใด ๆ ที่ไม่ใช่มรณสักขี อัครทูต ผู้นิพนธ์พระวรสารสี่ท่าน หรือพรหมจารี เมื่อคริสต์ศาสนากลายเป็นศาสนาที่เป็นที่ยอมรับการเบียดเบียนคริสต์ศาสนิกชนก็ลดลง คำว่าธรรมสักขีจึงเปลี่ยนมามอบให้กับนักบุญที่มีชีวิตบริสุทธิ์ศักดิ์สิทธิ์และถึงแก่มรณกรรมอย่างสงบ เช่น พระเจ้าเอ็ดเวิร์ดธรรมสักขี พระมหากษัตริย์แห่งอังกฤษ

**ผู้อภัยบาป**
ผู้อภัยบาป (confessor of sins) มาจากในช่วงการเบียดเบียนคริสต์ศาสนิกชนในจักรวรรดิโรมัน ชาวคริสต์บางส่วนละทิ้งความเชื่อเพื่อให้ตัวเองมีชีวิตรอด เมื่อการเบียดเบียนสิ้นสุดลงในรัชสมัยจักรพรรดิคอนสแตนตินที่ 1 คนเหล่านั้นอยากจะกลับมาร่วมกับคริสตจักรอีกครั้ง จึงไปหาเหล่าธรรมสักขีแล้วขอให้ตนเองเข้าร่วมศีลมหาสนิทได้ดังเดิม คำว่าธรรมสักขีจึงกลายเป็นบาทหลวงที่มีหน้าที่ฟังการสารภาพบาป ธรรมสักขีประเภทนี้เรียกอีกอย่างว่า “บิดาฝ่ายจิตวิญญาณ” 

**อ้างอิง**

**ดูเพิ่ม**
มรณสักขีในศาสนาคริสต์
โรงเรียนวัดมหรรณพาราม ในพระราชูปถัมภ์ฯ

: ระวังสับสนกับ โรงเรียนมหรรณพาราม เขตตลิ่งชัน กรุงเทพมหานคร
โรงเรียนวัดมหรรณพาราม ในพระราชูปถัมภ์ฯ  เป็นโรงเรียนรัฐบาลในสังกัดสำนักงานเขตพระนคร กรุงเทพมหานคร ถือว่าเป็นโรงเรียนประถมศึกษาแห่งแรกในประเทศไทย ซึ่ง พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระองค์เจ้าดิศวรกุมาร ตั้งโรงเรียนขึ้นในปี พ.ศ. 2427  ตั้งอยู่บริเวณวัดมหรรณพารามวรวิหาร ถนนตะนาว แขวงเสาชิงช้า เขตพระนคร กรุงเทพมหานคร เปิดสอนในระดับชั้นอนุบาลถึงระดับชั้นประถมศึกษาแบบสหศึกษา

**ประวัติ**
ในสมัยของพระบาทสมเด็จพระจุลจอมเกล้าเจ้าอยู่หัว ได้มีพระราชปรารภให้จัดตั้งโรงเรียนขึ้นหลายแห่ง แต่ส่วนใหญ่จะเป็นโรงเรียนสำหรับราชนิกูลหรือบุตรหลานของข้าราชการ พระองค์จึงได้โปรดฯ ให้พระเจ้าน้องยาเธอ พระองค์เจ้าดิศวรกุมาร ตั้งโรงเรียนหลวงขึ้น เพื่อให้บุตรหลานของเหล่าราษฎรได้เล่าเรียนขึ้นในปี พ.ศ. 2427 โรงเรียนหลวง สำหรับให้เหล่าราษฎรได้เล่าเรียนแห่งแรก จัดตั้งขึ้นในวัดมหรรณพาราม ตั้งอยู่ในวัด ก็เพราะอาศัยที่วัดหรือศาลาวัดทั้งนี้เพื่อเป็นการประหยัดงบประมาณแผ่นดิน ประเพณีของคนไทยก็ให้บุตรหลานเข้าเรียนหนังสือในวัดมาช้านานแล้ว 
เมื่อจัดตั้งโรงเรียนสำหรับราษฎรแห่งแรก ปรากฏข่าวลือว่าทางการต้องการเด็กไปเป็นทหารทำให้เกิดความหวาดกลัวในหมู่ราษฎรจนไม่กล้าส่งบุตรหลานเข้าเรียนหนังสือในโรงเรียน ข่าวลือดังกล่าวทำให้พระบาทสมเด็จพระจุลจอมเกล้าเจ้าอยู่หัวต้องมีพระบรมราชโองการว่าไม่เป็นความจริง ซึ่งหากทางราชการต้องการทหารก็ไม่จำเป็นต้องจัดตั้งโรงเรียนขึ้นมาเพราะสามารถคัดเอาคนมาเป็นทหารได้อยู่แล้ว
โรงเรียนวัดมหรรณพ์สถานที่เรียนเดิมนั้นให้หอสวดมนต์ คณะ 1 ของวัดเป็นที่เรียน ต่อมาย้ายไปอาคารข้างหอระฆังด้านข้างของอุโบสถ อาคารนี้ได้ทรุดโทรมลง พระวิสุทธิโสภณ (โพธิ) เจ้าอาวาสในขณะนั้นได้ย้ายไปยังด้านหน้าพระวิหารทางทิศใต้ของศาลาการเปรียญเป็นอาคารแบบชั้นเดียวยกพื้นขึ้น หลังคามุงด้วยสังกะสี 
วันที่ 27 พฤศจิกายน พ.ศ. 2480 จังหวัดพระนครได้โอนให้อยู่ในสังกัดเทศบาลนครบาล นครกรุงเทพ และได้ทำการเปลี่ยนชื่อเป็น  โรงเรียนเทศบาล 22 (วัดมหรรณพ์)
ปี พ.ศ. 2483 ทำการสร้างอาคารเรียนใหม่โดยรื้ออาคารเก่าออกและขยายเป็นโรงเรียนขนาดกลาง มีทั้งหมด 8 ห้องเรียน
ปี พ.ศ. 2507 ทางเทศบาลนครกรุงเทพให้รื้ออาคารเก่าและสร้างใหม่ ใช้มาจนปัจจุบัน
ปี พ.ศ. 2517 ขยายอาคาร 3 ชั้น ไปทางด้านทิศตะวันออก

ปี พ.ศ. 2526 ขยายอาคาร 3 ชั้น ไปทางด้านทิศตะวันตก เป็นแบบที่เห็นในปัจจุบัน
ปี พ.ศ. 2556 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ในขณะดำรงพระอิศริยยศ สมเด็จพระเทพรัตนราชสุดาฯ สยามบรมราชกุมารี) ทรงรับโรงเรียนวัดมหรรณพ์ อยู่ในพระราชูปถัมภ์ฯ และทรงมีกระแสรับสั่งให้เปลี่ยนชื่อโรงเรียนวัดมหรรณพ์ เป็น “โรงเรียนวัดมหรรณพาราม” ตามเดิมวันที่ 5 กรกฎาคม พ.ศ. 2556 ได้มีประกาศกรุงเทพมหานคร เรื่องการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร (ฉบับที่ 84) เพื่อประกาศเปลี่ยนชื่อโรงเรียนจากเดิม โรงเรียนวัดมหรรณพ์ เป็น “โรงเรียนวัดมหรรณพาราม”

**อ้างอิง**

**แหล่งข้อมูลอื่น**
  เว็บไซต์โรงเรียนวัดมหรรณพาราม ในพระราชูปถัมภ์ ฯ สมเด็จพระเทพรัตนราชสุดา ฯ สยามบรมราชกุมารี date=2018-08-12 
ม
ว
หมวดหมู่:โรงเรียนสังกัดกรุงเทพมหานคร
หมวดหมู่:โรงเรียนในเขตพระนคร
ร็อบ บรูเนีย

ร็อบ บรูเนีย(ภาพโดย ยัง โรดา)
ร็อบในการให้คำแนะนำด้านหมากรุก(ภาพโดย ยัง โรดา)
ร็อบ บรูเนีย (Rob Brunia; 27 พฤศจิกายน ค.ศ. 1947 — 9 มกราคม ค.ศ. 2005) เป็นผู้เล่นหมากรุกสากลชาวดัตช์ที่มีบทบาทสำคัญ และมีหน้าที่สอนหมากรุกให้กับเยาวชนในเนเธอร์แลนด์ โดยใช้เวลาทั้งหมดของช่วงชีวิตเพื่อแนะนำการเล่นหมากรุกให้แก่เด็กๆ
ร็อบ บรูเนีย มีแนวโน้มที่จะเป็นผู้นำสำหรับเยาวชน เขาได้ร่วมกับ กอร์ ฟาน เวเกอร์เดน ออกแบบวิธีการศึกษาสำหรับการเรียนรู้ทางหมากรุก ที่เรียกว่า สตัพเพนเมทอเดอ (ขั้นตอนวิธีการ) วิธีนี้ได้ใช้ในโรงเรียนหลายแห่ง รวมถึงสโมสรและสันทนาการในระดับนานาชาติ
บรูเนีย เป็นโค้ชหมากรุกให้กับผู้เล่นหลายราย ได้แก่ แย็พ อาเมสซ์, ดาเนียล สเตลวาเกน, เอริค ฟาน เดน ดูล, เออร์วิน ลามี, ยอพ เดเลแมร์ และ เดนนิส เดอ เฟริจท์
เนื่องจากข้อจำกัดทางเวลาที่มีไม่มากนักสำหรับ ร็อบ บรูเนีย แต่เขาก็สามารถทำให้กีฬาหมากรุกเป็นที่รักสำหรับเด็กชายกับเด็กหญิงได้เป็นจำนวนมาก
นอกจากนี้เขายังให้การดูแลแก่เด็กผู้ต้องคดีในศาล, ให้การฝึกอบรมผู้รักษาประตูในกีฬาฟุตบอล, เป็นผู้ฝึกจิตสำหรับผู้เล่นเทนนิส และเขามักจะใช้เวลาคลุกคลีอยู่กับเด็กที่มีพรสวรรค์
ต้นปี ค.ศ. 2005 ร็อบ บรูเนีย เสียชีวิตในวัย 57 ปี จากผลกระทบของภาวะเลือดออกในสมอง

**อ้างอิง**
2005
หมวดหมู่:ผู้ฝึกสอนหมากรุกสากลชาวดัตช์
หมวดหมู่:นักหมากรุกสากลชาวดัตช์
หมวดหมู่:ผู้จัดการทีมฟุตบอลชาวดัตช์
คลองบางกรวย

ไฟล์:Map RV Chaophraya shortcut.gif|thumb|right|แผนที่แสดงการขุดคลองลัดต่างๆที่ทำให้แม่น้ำเจ้าพระยาสายเดิมในช่วงคลองบางกรวย กลายเป็นคลองไป
คลองบางกรวย
แต่เดิมเคยเป็นส่วนหนึ่งของแม่น้ำเจ้าพระยาสายเก่ามาก่อน ในสมัยกรุงศรีอยุธยา การติดต่อค้าขายกับชาวต่างชาติเพิ่มขึ้นเป็นอันมาก เส้นทางที่ใช้เดินเรือระหว่างปากแม่น้ำกับกรุงศรีอยุธยาไม่สะดวกแก่การเดินเรือ เพราะมีความคดเคี้ยวและใช้เวลานาน ต่อมาในสมัยสมเด็จพระมหาจักรพรรดิ จึงโปรดเกล้าฯ
ให้ขุดคลองลัดบางกรวยขึ้น จากแม่น้ำเจ้าพระยาสายเดิมบริเวณเหนือวัดชลอไปออกวัดขี้เหล็ก (วัดสุวรรณคีรี)  ซึ่งช่วยย่นระยะทางจากปากแม่น้ำสู่กรุงศรีอยุธยาได้ และมีส่วนต่อการพัฒนาบ้านเมืองของจังหวัดนนทบุรีในระยะต่อมา จนกระทั่งถึง ปีพ.ศ. 2179 พระเจ้าปราสาททองโปรดเกล้าฯ ให้ขุดคลองลัดตอนใต้วัดท้ายเมืองไปทะลุวัดเขมาภิรตาราม  ขึ้นทางเหนือของคลองลัดบางกรวย จากเดิมที่แม่น้ำนั้นไหลอ้อมทางบางใหญ่ ส่งผลให้แม่น้ำเจ้าพระยาไหลเปลี่ยนทิศทางไปอีกครั้งหนึ่ง และคลองลัดบางกรวยซึ่งเป็นแม่น้ำเจ้าพระยาสายใหม่มีน้ำไหลผ่านน้อยลงกลายเป็นคลองอย่างเดิมเมื่อแรกขุด
ในปัจจุบัน คลองบางกรวยเป็นคลองสายสั้นๆ เชื่อมจากแม่น้ำเจ้าพระยาสายปัจจุบันไปออกยังคลองอ้อมนนท์ที่เป็นลำน้ำสายเดียวกันแต่เปลี่ยนชื่อเรียกโดยเริ่มจากจุดที่ตัดกับคลองลัดบางกรวย บริเวณวัดชลอ  นอกจากนั้นคลองบางกรวยยังเป็นเส้นแบ่งเขตอำเภอบางกรวยและอำเภอเมืองนนทบุรีอีกด้วย

**อ้างอิง**

**แหล่งข้อมูลอื่น**
100.500833
บางกรวย
บางกรวย
เซนทิเนล ไพรม์

เซนทิเนล ไพรม์ คือ ชื่อตัวละครหุ่นยนต์ในตระกูลของไพรม์ จากการ์ตูนชุดเรื่อง ทรานส์ฟอร์เมอร์ส และยังเป็นตัวละครหลักที่มีบทบาทสำคัญในภาพยนตร์ ทรานส์ฟอร์เมอร์ส 3

**ประวัติ**

**อนิเมะ**
เซนทิเนล ไพรม์ ปรากฏตัวครั้งแรกในการ์ตูนชุดทรานส์ฟอร์เมอร์ส ตอนที่ 65 ของมาร์เวลคอมิกส์ในฐานะของผู้นำกลุ่มออโต้บ็อตส์ ก่อนหน้าออพติมัส ไพรม์

**อะนิเมเต็ด**
เซนทิเนล ไพรม์ ในภาคอะนิแมเต็ดมีลักษณะร่างกายสีน้ำเงิน รวมทั้งมีล้อรถและเกราะป้องกันสีเหลืองและสีเทาติดอยู่ในช่วงไหล่ทั้งสองข้าง เป็นหุ่นยนต์ประจำอยู่ในสังกัดของหน่วย ไซเบอร์ทรอนเอลตีการ์ด (Cybertron Elite Guard) เซนทิเนล ไพรม์ มีข้อเสียเรื่องอุปนิสัยที่หุนหันพลันแล่น
เซนทิเนล ออพติมัส ไพรม์ และเอลิต้า-วัน เคยได้ร่วมภารกิจค้นหาแหล่งพลังงานในบริเวณดาวเคราะห์ที่ชื่อ อาชา เซเว่น แต่ถูกกองทัพแมงมุมยักษ์ที่อาศัยอยู่ในดาวเคราะห์นั้นเข้าโจมตีออโต้บ็อตส์ทั้งสาม เหตุการณ์นี้ทำให้เอลิต้า-วันหายสาบสูญไป เซนทิเนลจึงกล่าวโทษว่าทั้งหมดนี้เป็นความผิดของออพติมัส อาวุธประจำตัวของเซนทิเนลคือ ดาบและโล่ขุมพลังเอ็นเนอร์จอน

**ฉบับคนแสดง**

**ทรานส์ฟอร์เมอร์ส 3**
ในภาคต่อของภาพยนตร์ทรานส์ฟอร์เมอร์ส ภาคที่ 3 เซนทิเนล ไพรม์ คืออดีตนักรบที่ดีที่สุด และเคยเป็นผู้นำของกลุ่มออโต้บ็อตส์ ที่หายสาบสูญไปเป็นเวลานาน จากอุบัติเหตุยานบินออโต้บอทส์ถูกระดมยิงตกลงบนผิวของดวงจันทร์ของโลก เซนทิเนล ไพรม์มีความผูกพันเป็นญาติกับออพติมัส ไพรม์ ซึ่งสืบทอดตำแหน่งผู้นำกลุ่มออโต้บ็อตส์หลังจากที่เซนทิเนล ไพรม์ หายตัวไป อาวุธของเซนทิเนล ไพรม์ ที่ปรากฏในภาพยนตร์ประกอบด้วย โล่ ปืนลูกซองยิงสนิม และดาบ2ด้ามซึ่งมีสองใบมีด สามารถพับเก็บได้ เจตนาของเซนทิเนล ไพรม์ นั้น คือการฟื้นฟูดาวบ้านเกิด นั่นคือ ไซเบอร์ทรอน ที่เสียหายจากสงครามกลางดวงดาวระหว่างกลุ่มออโต้บ็อตส์ และดีเซปติคอนส์ ด้วยเหตุนี้เองที่ทำให้เซนทิเนลนั้น ยอมทำได้ทุกอย่างแม้แต่การทรยศ ออพติมัส ไพรม์ ผู้เป็นน้องชายของเขา รวมถึงกลุ่มออโต้บ็อตส์ซึ่งเป็นพวกเดียวกันเอง แล้วไปร่วมมือกับกลุ่มดีเซปติคอนส์ ในช่วงสุดท้ายของการรบเซนทิเนลได้ใช้ดาบฟันที่แขนข้างขวาของออพติมัส ไพรม์ สุดท้ายเซนทิเนลถูกออพติมัส ไพรม์ได้ใช้ปืนของเมกะทรอนสังหารเขาสิ้นใจในทันที เขาสูง 30 ฟุต ผู้ให้เสียงพากย์เซนทิเนล ไพรม์ภาคภาษาไทย คือ เอกชัย พงษ์สมัย และให้เสียงภาคภาษาอังกฤษโดย ลีโอนาร์ด นิมอย (Leonard Nimoy) โดย ลีโอนาร์ด ได้เคยฝากผลงานการพากย์เสียง กัลวาทรอน ในภาพยนตร์ ทรานส์ฟอร์เมอร์ส เดอะ มูฟวี่ ในคริสต์ศักราช 1986 อีกด้วย

**การพัฒนา**
เซนทิเนล ไพรม์ในภาพยนตร์ได้รับการออกแบบโดยจอช นิซซี ซึ่งต้องการให้ตัวละครเซนทิเนลไพรม์มีลักษณะเช่นเดียวกับ "อัลตร้าแม็กนัส"
หมวดหมู่:ทรานส์ฟอร์เมอร์ส
หมวดหมู่:บอสวิดีโอเกม
โรงเรียนห้วยกระเจาพิทยาคม

โรงเรียนห้วยกระเจาพิทยาคม ในปี พ.ศ. 2537 กรมสามัญศึกษา กระทรวงศึกษาธิการ ได้ประกาศจัดตั้งโรงเรียนมัธยมศึกษาประจำอำเภอห้วยกระเจาขึ้นที่บ้านไผ่สี ตำบลสระลงเรือ อำเภอห้วยกระเจา จังหวัดกาญจนบุรี โดยอยู่ในความดูแลของ  โรงเรียนพนมทวนพิทยาคม “สว่างเคลิ้มสุคนธสิทธิ์”  ซึ่งสถานที่ตั้งโรงเรียนได้มาจากการบริจาคที่ดิน ของนายเปรื่อง ยี่สรง จำนวน 28 ไร่ 2 งาน 26 ตารางวา และนางละออง ทองหาร จำนวน 7 ไร่ 1 งาน 73 ตารางวา เป็น 2 แปลง รวม 35 ไร่ 3 งาน 99 ตารางวา แต่เนื่องจากการก่อสร้างอาคารเรียนยังไม่แล้วเสร็จจึงต้องอาศัยเรียนชั่วคราว ที่โรงเรียนบ้านไผ่สี ตำบลสระลงเรือ อำเภอห้วยกระเจา จังหวัดกาญจนบุรี เริ่มเปิดเรียนวันแรกเมื่อวันที่ 13 พฤษภาคม 2537 มีนักเรียนรุ่นที่ 1 จำนวน 48 คน แยกเป็นนักเรียนชาย 29 คน นักเรียนหญิง 19 คน  ต่อมาเมื่ออาคารสร้างเสร็จเรียบร้อยจึงได้ย้ายมาอยู่ที่อยู่ปัจจุบัน เมื่อวันที่ 9 มกราคม 2538 โดยใช้ชื่อว่า  “โรงเรียนห้วยกระเจาพิทยาคม” มีนายสะอาด ทั่นเส้ง  ทำหน้าที่เป็นครูใหญ่ อาคารหลังแรกเป็นอาคารชั่วคราว 1 หลัง 4 ห้องเรียน และส้วมนักเรียน 1 หลัง 8 ที่นั่ง ด้วยเงินบริจาค 200,000 บาท

**ประวัติ**
โรงเรียนห้วยกระเจาพิทยาคม ถ่ายเมื่อ ปี พ.ศ. 2538- พ.ศ. 2538  กรมสามัญศึกษา  ได้จัดสรรงบประมาณค่าที่ดินและสิ่งก่อสร้าง  ได้แก่  อาคารเรียนถาวร  2  หลัง  โรงฝึกงาน  1  หลัง  บ้านพักครู  1  หลัง  บ้านพักภารโรง  1  หลัง  ส้วมนักเรียน  1  หลัง  และสนามบาสเกตบอล  จำนวน  1  สนาม- พ.ศ. 2539  กรมทรัพยากรธรณี  กระทรวงอุตสาหกรรม  ได้อนุมัติให้สร้างหอถังน้ำบาดาล  1  ชุด  และกรมสามัญศึกษา  ได้จัดสรรงบประมาณค่าที่ดินและสิ่งก่อสร้าง  ได้แก่  บ้านพักครู  1  หลัง  ส้วมนักเรียน  1  หลัง  ถังเก็บน้ำฝน  1  หลัง  รั้วคอนกรีตพร้อมป้ายหน้าโรงเรียนความยาว  85  เมตร  และถนนคอนกรีตจากประตูหน้าถึงโรงฝึกงาน ความยาว  300  เมตร- พ.ศ. 2540   นายอังคาร  เจริญผล  ได้ย้ายมาดำรงตำแหน่งครูใหญ่- พ.ศ. 2542  กรมสามัญศึกษาได้จัดสรรงบประมาณก่อสร้างอาคารเรียนกึ่งถาวร  1  หลัง  6  ห้องเรียนเป็นเงิน  1,200,000  บาท- พ.ศ. 2543    กรมสามัญศึกษาได้จักสรรงบประมาณสร้างรั้วลวดหนาม  ความยาว  870  เมตร  เป็นเงิน  236,000  บาท- พ.ศ. 2544  กรมสามัญศึกษาได้จัดสรรงบประมาณสร้างหอประชุมโรงอาหารแบบ  100/27- พ.ศ. 2545  ปีงบประมาณ 2546 กรมสามัญศึกษาได้จัดสรรงบประมาณก่อสร้างอาคารเรียนกึ่งถาวร  1  หลัง  6  ห้องเรียน  เป็นเงิน  1,080,000  บาท- พ.ศ. 2553 โรงเรียนห้วยกระเจาพิทยาคมได้งบประมาณในการสร้างบ้านพักครูชาย (บ้านพักหลัง 3) จากกรมสามัญศึกษา
ปัจจุบันโรงเรียนห้วยกระเจาพิทยาคม  เปิดสอนระดับมัธยมศึกษาตอนต้นและระดับมัธยมศึกษาตอนปลาย  แบบสหศึกษา  มีนักเรียน  371  คน  ข้าราชการครู  19  คน พนักงานราชการ 2  คน ครูอัตราจ้าง  3 คน  นักการภารโรง  2  คน  พนักงานขับรถยนต์  1  คน 
ป้ายหน้าโรงเรียนห้วยกระเจาพิทยาคม  ถ่ายเมื่อ ปี พ.ศ. 2539
ป้ายหน้าโรงเรียนห้วยกระเจาพิทยาคม  ถ่ายเมื่อ ปี พ.ศ. 2553

**ทำเนียบผู้บริหาร**
รายนามผู้ดำรงตำแหน่งผู้บริหารโรงเรียนห้วยกระเจาพิทยาคม

**ความหมายของตราโรงเรียนห้วยกระเจาพิทยาคม**
เครื่องหมายโรงเรียนห้วยกระเจาพิทยาคมมีลักษณะเป็นรูปพระปรางค์เขารักษ์

**อ้างอิง**

**แหล่งข้อมูลอื่น**
  เว็บไซต์โรงเรียนห้วยกระเจาพิทยาคมfix-attempted=yes - โรงเรียนห้วยกระเจาพิทยาคม- area=101708
หมวดหมู่:โรงเรียนมัธยมศึกษาประจำอำเภอในจังหวัดกาญจนบุรี
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากาญจนบุรี
หมวดหมู่:โรงเรียนที่ก่อตั้งในปี พ.ศ. 2537
หมวดหมู่:สิ่งก่อสร้างในอำเภอห้วยกระเจา
ตังกุย

ตังกุย (p=dāngguī; อังกฤษ: Dong Quai Angelica sinensis)  เป็นสมุนไพรที่มีต้นกำเนิดจากประเทศจีน เป็นไม้ล้มลุกอายุหลายปี รากอวบหนา ทรงกระบอก มีกลิ่นเฉพาะตัว หอมแรง ใบหยักลึกแบบขนนกสามชั้น ออกดอกเป็นช่อซี่ร่มตามปลายกิ่ง โคนแผ่เป็นกาบ สีอมม่วง ผลเป็นผลแบบผักชี พบแพร่กระจายในป่าดิบในเขตเขาสูงทางภาคกลางของจีน เช่น เสฉวน หูเป่ย กานซีจนถึงยูนนาน นอกจากนั้นยังมีปลูกในญี่ปุ่น เกาหลี เวียดนาม

**การใช้ประโยชน์**

**ตังกุย**
เครื่องยาจีนที่เรียกว่าตังกุยทำมาจากรากแห้งของพืชชนิดนี้ สีน้ำตาลหรือน้ำตาลอมเหลือง มีรอยย่นเป็นแนวยาว เนื้อเหนียว รอยหักเป็นสีขาวหรือสีน้ำตาลอมเหลือง เปลือกรากหนา เนื้อในรากสีขาว หอมแรง หวานและขมเล็กน้อย ยาจีนใช้ตังกุยเป็นส่วนประกอบของยาหลายขนาน รากแก้ว (กุยเท้า; s=归头) ใช้เป็นยาบำรุงกำลัง รากแขนง (กุยบ้วย; s=归尾) ใช้เป็นยาขับระดู ส่วนใหญ่ใช้เป็นยารักษาโรคของสตรี รวมถึงเป็นยากระตุ้นอารมณ์ทางเพศและทำให้ลูกดก

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทย เล่ม 5. พิมพ์ครั้งที่ 2. กทม. อมรินทร์. 2548

**แหล่งข้อมูลอื่น**
  Angelica sinensis List of Chemicals (Dr. Duke's Databases) date=2021-12-08 -  Ontario Ministry of Agriculture and Food-  Medline.
หมวดหมู่:ผลิตภัณฑ์เสริมอาหาร
หมวดหมู่:สมุนไพรจีน
หมวดหมู่:วงศ์ผักชี
หมวดหมู่:ตัวละครชาวออสเตรเลีย

หมวดหมู่:ตัวละครแบ่งตามสัญชาติ
หมวดหมู่:ชาวออสเตรเลีย
หมวดหมู่:ตัวละครชาวโอเชียเนีย
หมวดหมู่:ตัวละครชาวออสเตรีย

หมวดหมู่:ตัวละครแบ่งตามสัญชาติ
หมวดหมู่:ตัวละครชาวเจอร์แมนิก
หมวดหมู่:ชาวออสเตรีย
หมวดหมู่:ตัวละครชาวเดนมาร์ก

หมวดหมู่:ตัวละครแบ่งตามสัญชาติ
หมวดหมู่:ตัวละครชาวสแกนดิเนเวีย
หมวดหมู่:ชาวเดนมาร์ก
ภูเขาอามางิ

ภูเขาอามางิ (Amagi-san) เป็นแนวภูเขาไฟในบริเวณตอนกลางของคาบสมุทรอิซุ ในจังหวัดชิซูโอกะ ประเทศญี่ปุ่น เป็นแนวแบ่งเขตระหว่างนครอิซุกับเมืองฮิงาชิอิซุ บางครั้งอาจเรียกว่าแนวเทือกเขาอามางิ (Amagi renzan)
ภูเขาอามางิมียอดเขาหลายยอด ยอดที่สูงที่สุดคือยอดบันซาบูโรดาเกะ ที่ความสูง 1,406 เมตร และยอดบันจิโรดาเกะ ที่ความสูง 1,300 เมตร จึงทำให้เป็นสถานที่ที่ได้รับความนิยมจากนักปีนเขา และติดอันดับใน 100 ภูเขาที่มีชื่อเสียงในประเทศญี่ปุ่น

**อ้างอิง**

**แหล่งข้อมูลอื่น**
  100 ภูเขาชื่อดังในญี่ปุ่น
อามางิ
อามางิ
ไวเบอร์

ไวเบอร์ (Viber) เป็นโปรแกรมบนแท็บเล็ตคอมพิวเตอร์หรือโทรศัพท์เคลื่อนที่แบบสมาร์ทโฟน ใช้สำหรับโทรออกหรือรับสาย รับส่งข้อความระหว่างกันในกลุ่มที่ผู้ใช้ไวเบอร์และใช้หมายเลขโทรศัพท์ของผู้ใช้ลงทะเบียนกับไวเบอร์ผ่านเครื่องแท็บเล็ตคอมพิวเตอร์หรือโทรศัพท์เคลื่อนที่ก่อนการใช้งาน โดยไม่มีค่าใช้จ่ายในการโทร แต่ต้องโทรผ่านโครงข่ายอินเทอร์เน็ต เช่น Wifi 3G EDGE ผู้โทรออกและหมายเลขปลายทางจะต้องเชื่อมต่ออินเทอร์เน็ตอยู่ รูปแบบการทำงานทั่วไปคล้ายสไกป์ แต่ไวเบอร์ใช้ตัวเลขแบบเดียวกับโทรศัพท์มือถือทั้งหมดในการติดต่อระหว่างสมาชิกของไวเบอร์
ในปัจจุบันไวเบอร์สามารถใช้งานได้ในระบบปฏิบัติการ iOS , Android OS และ Windows Phone ส่วนรุ่นสำหรับ Blackberry อยู่ระหว่างการพัฒนา

**อ้างอิง**

**แหล่งข้อมูลอื่น**
  เว็บไซต์ทางการ ไวเบอร์
หมวดหมู่:โทรศัพท์มือถือ
หมวดหมู่:การสื่อสาร
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:การควบรวมและเข้าซื้อกิจการในปี พ.ศ. 2557
มาร์กดาวน์

มาร์กดาวน์ (Markdown) คือรูปแบบภาษามาร์กอัปสำหรับแก้ไขหน้าเว็บ คิดค้นขึ้นโดย จอห์น กรูเบอร์ และ อารอน สวาร์ตซ เป็นภาษาที่อนุญาตให้ผู้เขียนใช้รูปแบบการจัดเนื้อหาที่ ง่ายต่อการอ่าน และง่ายต่อการเขียน จากนั้นตัวภาษาจะแปลงคำสั่งเหล่านี้เป็นภาษาเอกซ์เอชทีเอ็มแอล (หรือภาษาเอชทีเอ็มแอล) ภาษามาร์คดาวน์ได้รับส่วนใหญ่มาจากรูปแบบการจัดการเนื้อหาที่ใช้ในอีเมลทั่วไป

**อ้างอิง**
หมวดหมู่:ผลิตภัณฑ์ที่ออกในปี พ.ศ. 2547
หมวดหมู่:การจดบันทึก
หมวดหมู่:ภาษามาร์กอัป
การเวก

การเวก อาจหมายถึง- นกการเวก
** นกการเวก, ชื่อนกในเรื่องปรัมปรา เชื่อกันว่ามีอยู่ในป่าหิมพานต์ บินสูงเหนือเมฆ ร้องเพราะ สัตว์ทั้งหลายได้ยินก็หยุดชะงักไป, ชื่ออื่น ๆ ก็เรียก เช่น วายุภักษ์ ปักษาวายุภักษ์ หรือ นกกินลม
** นกการเวก (bird of paradise), ชื่อนกในวงศ์ Paradisaeidae มีหลายสกุล หลายชนิด ทุกชนิดมีสีสันสวยงาม พบเฉพาะในเกาะนิวกินี เกาะใกล้เคียง และตะวันออกเฉียงเหนือของออสเตรเลีย ที่รู้จักกันมากที่สุด คือ ชนิด Paradisaea apoda- ต้นการเวก (climbing ylang-ylang), ชื่อไม้เถาเนื้อแข็งชนิด Artabotrys siamensis Miq. ในวงศ์ Annonaceae ดอกหอมอ่อน กลีบดอกคล้ายกระดังงาจีน แต่ขนาดเล็กกว่า, กระดังงัว กระดังงาเถา หรือ หนามควายนอน ก็เรียก- แมวการเวก, แมวไทยสายพันธุ์หนึ่ง ดำทั้งตัว เว้นแต่จมูกที่เป็นแต้มขาว และดวงตาเหลืองดังอำพัน- กลุ่มดาวนกการเวก (Apus), กลุ่มดาวจาง ๆ ทางซีกฟ้าใต้กลุ่มหนึ่ง- การเวก เสียงทอง, นักร้องลูกทุ่งชาวไทย มีชื่อเสียงเมื่อต้นพุทธศตวรรษที่ 25
หมวดหมู่:ภาพยนตร์ผจญภัยในอวกาศ

หมวดหมู่:ภาพยนตร์ผจญภัย
หมวดหมู่:ภาพยนตร์แบ่งตามฉากการถ่ายทำ
หมวดหมู่:ภาพยนตร์ไซไฟ
หมวดหมู่:อวกาศ
หมวดหมู่:ภาพยนตร์ผจญภัยแบ่งตามประเภท
มันเผา

มันเผาของญี่ปุ่น
มันเผา หรือ มันเทศย่าง เป็นอาหารที่ทำจากการเอามันเทศมาทำให้ร้อนถือเป็นวัฒนธรรมอาหาร ที่มีเอกลักษณ์เฉพาะในเอเชียตะวันออก

**มันเผาของประเทศต่าง ๆ**

**ญี่ปุ่น**
ในประเทศญี่ปุ่น จากผลิตภัณฑ์มันเทศ 814,200 ตัน ที่ผลิตในปี 2015 นั้นทั้งหมด 60,000 ตันได้ถูกนำมาทำเป็นมันเผา นอกจากนี้ มันเผายังเป็น คำตามฤดูกาล สำหรับฤดูหนาว

**จีน**
ในประเทศจีนมีมันเทศพันธุ์ต่าง ๆ เช่น "ปักกิ่ง 553" (北京553) และ "ซูสู่หมายเลข 1" (蘇薯1号) ที่ผลิตขึ้นสำหรับมันเผาโดยเฉพาะ มีร้านขายมันเผา 250 แห่งใน เซี่ยงไฮ้ และใน ปักกิ่ง ฉงชิ่ง และ ฮาร์บิน ก็ยังมีร้านขายมันเผาที่เปิดเป็นแผงขายหรือรถเข็น ย่างบนถ่านในช่วงฤดูหนาว

**ไต้หวัน**
แฟมิลี่มาร์ทในไต้หวัน เปิดตัวมันเผาใน ปี 2010 และขายมันเทศได้ 8 ล้านชิ้นต่อปีผ่านเคาน์เตอร์ 

**เกาหลี**
ในประเทศเกาหลีใต้ ร้านขายมันเผาซึ่งก่อตั้งเมื่อปี 1954 เปิดดำเนินการตามท้องถนนโดยใช้ถังตั้งนอนเป็นเตาอบ และมีหม้อไฟแบบเปิดสำหรับใช้ในบ้านซึ่งมีขายที่ร้านสะดวกซื้อ
ไฟล์:Ishi_yakiimo_truck_by_bitmask_in_Tokyo.jpg|link=ファイル:Ishi_yakiimo_truck_by_bitmask_in_Tokyo.jpg|alt=東京の焼き芋| มันเผาในโตเกียว
ไฟล์:Beijing_Aquarium_street_food_-_IMG_1291.jpg|link=ファイル:Beijing_Aquarium_street_food_-_IMG_1291.jpg|alt=北京の焼き芋| มันเผาในปักกิ่ง
ไฟล์:Roasted_sweet_potatoes_and_chestnuts_hawkers_(Hong_Kong).jpg|link=ファイル:Roasted_sweet_potatoes_and_chestnuts_hawkers_(Hong_Kong).jpg|alt=香港の焼き芋| มันเผาในฮ่องกง
ไฟล์:Gungoguma_drum_can_(sweet_potato_roaster)_2.jpg|link=ファイル:Gungoguma_drum_can_(sweet_potato_roaster)_2.jpg|alt=韓国の焼き芋| มันเผาในเกาหลี
ไฟล์:Hot_Food_and_Non-Food_Products_in_FamilyMart.JPG|link=ファイル:Hot_Food_and_Non-Food_Products_in_FamilyMart.JPG|alt=台湾のファミリーマートの焼き芋| มันเผาในไต้หวัน

**อ้างอิง**
หมวดหมู่:อาหารเอเชียตะวันออก
หมวดหมู่:ก็อดวอริเออร์แห่งแอสการ์ด

หมวดหมู่:ตัวละครในเซนต์เซย์ย่า
หมวดหมู่:ตัวละครกลุ่มเจ็ด
หมวดหมู่:ชาวแอสการ์ด (เซนต์เซย์ย่า)
เจดีย์วัดฝอกง

เจดีย์วัดฝอกง
เจดีย์วัดฝอกง (p=Fógōng Sì Shìjiā Tǎ) ตั้งอยู่ในอำเภอยิ่ง มณฑลชานซี ประเทศจีน เป็นเจดีย์ที่สร้างด้วยไม้ โดยสร้างแบบศิลปะจีน สร้างใน ค.ศ. 1056 ในสมัยราชวงศ์เหลียว โดยสร้างในสมัยจักรพรรดิเหลียวต้าวจง (เย่ว์ลี่หงจี่) ซึ่งได้รอดจากความเสียหายของแผ่นดินไหวขนาดใหญ่หลายครั้ง ซึ่งมีชื่อเสียงในประเทศจีน จนได้รับขนานนามว่า มู่ถะ (p=mùtǎ) องค์เจดีย์มีความสูงประมาณ 4 เมตร (13 ฟุต) ยอดเจดีย์สูงประมาณ 10 เมตร (33 ฟุต) และมีความสูงรวมทั้งเจดีย์ประมาณ 67.31 เมตร (220.83 ฟุต) เป็นเจดีย์ไม้ที่เก่าแก่ที่สุดที่ยังอยู่ในประเทศจีน แม้ว่าจะเป็นเจดีย์ที่เก่าแก่ที่สุดที่ทำด้วยไม้ในประเทศจีน แต่เจดีย์ที่เก่าแก่ที่สุดในประเทศจีนคือ เจดีย์ซงเยว่ ซึ่งเป็นเจดีย์ที่ทำจากอิฐ ซึ่งสร้างในช่วงกลางของสมัยราชวงศ์ถัง (ค.ศ. 618-ค.ศ. 907) มีระยะทางห่างจากเมืองต้าถง ทางตอนใต้ประมาณ 85 กิโลเมตร (53 ไมล์)

**อ้างอิง**
 Kuhn, Dieter. "'Liao Architecture': Qidan Innovations and Han-Chinese Traditions?," T'oung Pao, Second Series, Vol. 86, Fasc. 4/5 (2000): 325-362.- Needham, Joseph (1986). Science and Civilization in China: Volume 4, Physics and Physical Technology, Part 3, Civil Engineering and Nautics. Taipei: Caves Books, Ltd.- Steinhardt, Nancy Shatzman. "Liao: An Architectural Tradition in the Making," Artibus Asiae (Volume 54, Number 1/2, 1994): 5-39.- Steinhardt, Nancy Shatzman (1997). Liao Architecture. Honolulu: University of Hawaii Press.- Steinhardt, Nancy Shatzman. "The Tang Architectural Icon and the Politics of Chinese Architectural History," The Art Bulletin (Volume 86, Number 2, 2004): 228–254.

**แหล่งข้อมูลอื่น**
  Yingxian Wooden Pagoda at China.org.cn
หมวดหมู่:เจดีย์
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สถาปัตยกรรมราชวงศ์เหลียว
หมวดหมู่:ภาพยนตร์โดยพิกซาร์

หมวดหมู่สำหรับ ภาพยนตร์ ที่ผลิตและอำนวยการสร้างโดย พิกซาร์ 
หมวดหมู่:ภาพยนตร์แอนิเมชันอเมริกัน



พิกซาร์
พิกซาร์
หมวดหมู่:ภาพยนตร์แอนิเมชันแบ่งตามสตูดิโอ
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
โยป เดอเลอมาร์เรอ

โยป เดอเลอมาร์เรอ
โยป เดอเลอมาร์เรอ (Jop Delemarre; ค.ศ. 1977 — ) เป็นนักเล่นหมากรุกสากลชาวดัตช์ และเป็นมาสเตอร์หมากรุกระดับนานาชาติ รวมถึงเป็นโค้ชให้กับเยาวชนที่แม็สเซอมาเกอร์ในนครเกาดา
โยปเป็นสมาชิกของเดอะอินเทอร์เน็ตเชสส์คลับ ซึ่งเป็นสโมสรที่มีสมาชิกจำนวน 30,000 คน- เดอเลอมาร์เรอเป็นฝ่ายชนะในระดับเยาวชนในปี ค.ศ. 1991 กลุ่ม C (รุ่นอายุ 14 ปี) ในการแข่งขันชิงแชมป์หมากรุกสากลเยาวชนชาวดัตช์- ใน ค.ศ. 1997 เขาได้รับการจัดให้อยู่ในลำดับที่ 32 ของการแข่งขันเยาวชนชิงแชมป์โลก ซึ่งมีผู้เข้าร่วมแข่งขัน 81 ราย- การแข่งขัน "เบอบลิงเงอร์โอเพน" ครั้งที่ 17 ในประเทศเยอรมนี โยปได้อันดับที่สามของผู้เล่น 265 ราย โดยมีโทมัส ลูเทอร์ อยู่ในอันดับแรก- ใน "การแข่งขันโฮเคอสโคลเซลันด์" ที่ฟลิสซิงเงิน โยปได้อันดับที่ 15 ซึ่งเป็นรายการที่โจน ฟัน เดอร์วีล, อีวาน ซอคอลอฟ ประสบความสำเร็จเป็นครั้งแรก- โยปร่วมการแข่งในวันที่ 18 มีนาคม ค.ศ. 2005 ในไลเดิน กับการแข่งขันซือเปอร์สคาก-ซีมึลตาน แบบจับเวลาครั้งแรก ซึ่งเขาได้คะแนน 5.5 คะแนน จากที่มีอยู่ทั้งหมด 9 คะแนน

**ซิมบาเซอ**
จากฐานข้อมูลหมากรุกในซิมบาเซอ จากคู่แข่งขัน 519 รายที่โยป เดอเลอมาร์เรอ ได้เล่นด้วยนั้น ระบุว่า เขาชนะไป 205 ราย แพ้ 156 ราย กับอีก 158 ราย ที่จบลงด้วยการเสมอ อัตราการชนะของเขาอยู่ที่ร้อยละ 54 โยปมักจะเปิดเกมด้วยการเดินหมากไปยังตำแหน่ง 1.d4 และมักเล่นเหมือนกับเหล่าผู้เล่นชาวอินเดีย ด้วยตัวหมากสีดำที่เขาชอบตั้งรับแบบพีตส์ดิเฟนซ์ กับการเปิดเกมแบบคาโร-คันน์ดิเฟนซ์

**การเปิดเกม**
รูปแบบที่โยปเล่นด้วยตัวหมากสีขาวในการเปิดเกม :
รูปแบบที่โยปเล่นด้วยตัวหมากสีดำในการเปิดเกม :

**อ้างอิง**

**แหล่งข้อมูลอื่น**
  About Chess by Jop Delemarre on ChessGames.com -  FIDE-rating data for Jop Delemarre -  Internet chessclub-  Homepage
หมวดหมู่:ผู้ฝึกสอนหมากรุกสากลชาวดัตช์
หมวดหมู่:นักหมากรุกสากลชาวดัตช์
เซเชลส์เชื้อสายจีน

ชาวเซเชลส์เชื้อสายจีน เป็นหนึ่งในกลุ่มชาติพันธุ์ของประเทศเซเชลส์ ในช่วงปี พ.ศ. 2542 ได้มีการประมาณจำนวนคนเชื้อสายจีนในเซเชลส์ ซึ่งมีประมาณ 1,000 คน จัดเป็นชุมชนเชื้อสายจีนขนาดเล็กแห่งหนึ่งของทวีปแอฟริกา

**ประวัติ**
ในปี พ.ศ. 2429 ได้มีชาวจีนกลุ่มแรกอพยพเข้ามาในเซเชลส์ โดยชาวจีนกลุ่มดังกล่าวนั้นได้โยกย้ายมาจากมอริเชียส จนต่อมาในปี พ.ศ. 2483 ชาวจีนในมอริเชียสได้นำญาติของพวกเขาจากเมืองจีนเข้ามาทำธุรกิจในมอริเชียส หลังจากที่พวกเขานั้นคุ้นเคยกับการค้าในช่วงยุคล่าอาณานิคม พวกเขาจะส่งจดหมายแนะนำการกู้ยืม และเงินทุนดังกล่าวจะถูกใช้เพื่อเริ่มต้นกิจการในภูมิภาคใกล้เคียงซึ่งนั่นคือเซเชลส์
เช่นเดียวกับชาวจีนกลุ่มอื่น ๆ เซเชลส์มีการแข่งขันกันในกลุ่มชาวจีนสองกลุ่มคือกวางตุ้งและแคะ ซึ่งทั้งสองกลุ่มไม่ใคร่จะลงรอยกัน และจะไม่อาศัยร่วมพื้นที่เดียวกัน ซ้ำยังปฏิเสธการแต่งงานข้ามกลุ่มกันในหมู่ชาวจีน แต่ทั้งสองกลุ่มกลับสมัครใจที่จะสมรสกับสตรีพื้นเมืองแอฟริกัน ชาวจีนในเซเชลส์เริ่มต้นการประกอบอาชีพด้วยการเพาะปลูกวานิลลา แต่ปัจจุบันได้หันไปทำร้านโชห่วย, การขนส่ง และการประมง

**ภาษาและวัฒนธรรม**
ในปี พ.ศ. 2488 ริชาร์ด มันชัม (บิดาของเจมส์ มันชัม – ประธานาธิบดีและนายกรัฐมนตรีคนแรกของเซเชลส์) ได้ขออนุญาตจากรัฐบาลเพื่อทำการเปิดโรงเรียนจีนขึ้นในเซเชลส์ แต่รัฐบาลกลับเฉยเมยต่อแนวคิดดังกล่าว จนในปี พ.ศ. 2550 ได้มีการเริ่มการศึกษาภาษาจีนขึ้นในเซเชลส์ เมื่อสาธารณรัฐประชาชนจีนได้ส่งครูผู้สอนและผู้เชี่ยวชาญ รวมไปถึงการศึกษาทางไกลจากกระทรวงศึกษาธิการของเซเชลส์เอง
แต่ในปัจจุบันชาวเซเชลส์เชื้อสายจีนได้ละทิ้งภาษาดั้งเดิมของตนไปเสียแล้ว และชนเชื้อสายจีนส่วนใหญ่โดยเฉพาะรุ่นใหม่ในเซเชลส์ไม่สามารถพูดหรือทำความเข้าใจกับภาษาจีนได้เลย คนเชื้อสายจีนรุ่นเก่าส่วนมากนับถือลัทธิขงจื๊อ หรือศาสนาพุทธ ส่วนคนเชื้อสายจีนรุ่นใหม่ที่เป็นลูกผสม ส่วนใหญ่นับถือศาสนาคริสต์ 

**ชาวเซเชลส์เชื้อสายจีนที่มีชื่อเสียง**
 เจมส์ มันชัม – ประธานาธิบดีและนายกรัฐมนตรีคนแรกของเซเชลส์ สืบเชื้อสายจีนมาจากปู่- เฟรนช์ ชังฮิม – อัครมุขนายกนิกายแองกลิคัน สืบเชื้อสายจีนจากบิดา

**อ้างอิง**

**บรรณานุกรม**
url-status=dead
*accessdate=2008-10-31
*isbn=978-962209424-6
*url-status=dead

**แหล่งข้อมูลอื่น**
year=1985
หมวดหมู่:การพลัดถิ่นของชาวจีน
หมวดหมู่:ประเทศเซเชลส์
ไนโตรเจนออกไซด์

ไนโตรเจนออกไซด์ ( (NOx) หรือ กลุ่มก๊าซที่มีความไว (Highly reactive gases) เป็นก๊าซซึ่งมีองค์ประกอบทางเคมีของไนโตรเจนและออกซิเจน ในอัตราส่วนแตกต่างกัน ไม่มีสี ไม่มีกลิ่น ยกเว้นก๊าซไนโตรเจนไดออกไซด์ เมื่อรวมตัวกับอนุภาคอื่น ๆ ในอากาศ จะเห็นเป็นชั้นสีน้ำตาลแดง

**สาเหตุการเกิด**
ก๊าซจำพวกไนโตรเจนออกไซด์ เกิดขึ้นได้เองตามธรรมชาติแต่เกิดในปริมาณไม่มากนัก ส่วนสาเหตุหลักมาจากการเผาไหม้เชื้อเพลิงชนิดต่าง ๆ ในอุณหภูมิสูง เช่น การเผาไหม้เชื้อเพลิงเครื่องยนต์ของรถยนต์ โรงไฟฟ้า อุตสาหกรรมต่าง ๆ การเผาไหม้เชื้อเพลิงในครัวเรือน  โดยสัดส่วนการเกิดจากรถยนต์มีสูงถึงร้อยละ 55 ของการเกิดทั้งหมด

**ก๊าซในกลุ่มไนโตรเจนออกไซด์**
# ไนตริกออกไซด์ (Nitric oxide) หรือ ไนโตรเจนมอนอกไซด์
# ไนโตรเจนไดออกไซด์ 
# ไนโตรซิลาไซด์ (Nitrosylazide, N4O)
# ไนเตรทเรดิคัล (Nitrate radical, NO3)
# ไดไนโตรเจนไตรออกไซด์ (Dinitrogen trioxide, N2O3)
# ไดไนโตรเจนเตตรอกไซด์ (Dinitrogen tetroxide, N2O4)
# ไดไนโตรเจนเพนตอกไซด์ (Dinitrogen pentoxide, N2O5)
# ไตรไนเตรไมด์ (Trinitramide, N(NO2)3)
ภาพแสดงการจับตัวของก๊าซในกลุ่มไนโตรเจนออกไซด์

**ผลกระทบต่อมนุษย์และสิ่งแวดล้อม**
ด้วยอัตราส่วนผสมที่แตกต่างในแต่ละตัวของไนโตรเจน จึงส่งผลต่อมนุษย์และสิ่งแวดล้อมที่แตกต่างกัน และก๊าซในกลุ่มนี้สามารถเคลื่อนที่ไปจากแหล่งกำเนิดได้เป็นระยะทางไกลกว่าร้อยกิโลเมตร
#โอโซน เมื่อไนโตรเจนออกไซด์ทำปฏิกิริยากับสารระเหยอินทรีย์ (Volatile Organic Compound) และมีพลังงานจากแสงอาทิตย์ช่วยเร่งปฏิกิริยา จะทำให้เกิดหมอกควัน (Smog) ในระดับภาคพื้นดิน เมื่อมนุษย์สูดดมก๊าซนี้เข้าไปเป็นเวลานาน เนื้อปอดจะถูกทำลาย ทำให้ประสิทธิภาพการทำงานของปอดลดลงโดยเฉพาะผู้ที่อยู่ในกลุ่มเสี่ยง เช่น เด็ก ผู้สูงอายุ ผู้ป่วยโรคปอดหรือระบบทางเดินหายใจ แม้พื้นที่ไกลจากจุดกำเนิดก๊าซก็ได้รับผลกระทบได้เนื่องจากก๊าซสามารถเคลื่อนที่ไปสู่ที่ต่าง ๆ ได้ด้วยการพัดพาของกระแสลม
#ฝนกรด เมื่อไนโตรเจนออกไซด์ หรือ ก๊าซในกลุ่มซัลเฟอร์ออกไซด์ ทำปฏิกิริยากับสารตัวอื่นที่อยู่ในชั้นบรรยากาศของโลก หากตกลงสู่พื้นดินในรูปแบบ ฝน หมอก หิมะ หรืออนุภาคอื่น ๆ ที่ไม่มีองค์ประกอบของน้ำ หากวัตถุใดสัมผัสจะทำให้เกิดภาวะการกัดกร่อน หากตกลงในแหล่งน้ำจะทำให้เกิดภาวะความเป็นกรด ส่งผลต่อสภาพแวดล้อมเหล่านั้นทำให้ไม่เหมาะสำหรับการดำรงชีวิตของสิ่งมีชีวิตทั้งพืชและสัตว์ 
#กรดไนตริก เกิดจากก๊าซไนโตรเจนออกไซด์ ทำปฏิกิริยากับสารประกอบตัวอื่น ๆ เช่น แอมโมเนีย หรือ ไอน้ำ ทำให้เกิดฝุ่นละอองที่มีอนุภาคเล็ก หากสูดดมเข้าไปจะส่งผลต่อระบบทางเดินหายใจ ทำลายปอด ส่วนผู้ที่มีภาวะโรคเกี่ยวกับระบบทางเดินหายใจอยู่แล้วจะส่งผลกระทบรุนแรงขึ้น หรือกลุ่มผู้ป่วยโรคหัวใจ
#ไนเตรท หากอยู่ในแหล่งน้ำมากเกินไปจะทำพืชน้ำเจริญเติบโตมากจนทำลายระบบนิเวศในแหล่งน้ำนั้น
#ภาวะเรือนกระจก (Greenhouse effect) เกิดจากก๊าซไนตรัสออกไซด์ ทำให้อุณหภูมิของโลกสูงขึ้น
#สารประกอบทางเคมีเป็นพิษอื่น ๆ เช่น ไนเตรทเรดิคัล ไนโตรเรนส์ ไนโตรซาไมด์ ซึ่งอาจส่งผลต่อการกลายพันธุ์ของสิ่งมีชีวิต
#บดบังทัศนวิสัยการมองเห็น ไนเตรท และ ไนโตรเจนไดออกไซด์ บดบังหรือขัดขวางการเดินทางของแสงอาทิตย์ ส่งผลให้ทัศนวิสัยการมองเห็นสั้นลง

**อ้างอิง**

**แหล่งข้อมูลอื่น**
  ไนตริกออกไซด์
หมวดหมู่:ออกไซด์
หมวดหมู่:สารประกอบไนโตรเจน
หมวดหมู่:ตัวละครชาวเยอรมัน

หมวดหมู่:ตัวละครแบ่งตามสัญชาติ
หมวดหมู่:ตัวละครชาวเจอร์แมนิก
หมวดหมู่:ชาวเยอรมัน
หมวดหมู่:ตัวละครชาวโปแลนด์

หมวดหมู่:ตัวละครแบ่งตามสัญชาติ
หมวดหมู่:ตัวละครชาวสลาฟ
หมวดหมู่:ชาวโปแลนด์
หมวดหมู่:ตัวละครชาวเบลเยียม

หมวดหมู่:ตัวละครแบ่งตามสัญชาติ
หมวดหมู่:ตัวละครชาวเจอร์แมนิก
หมวดหมู่:ชาวเบลเยียม
อะนะตะเอะ / อู เบบี

"อะนะตะเอะ / อู เบบี" (Anata e / Ooo Baby) เป็นซิงเกิลที่ 38 ของเอ็กซ์ไซล์ วางจำหน่ายวันที่ 23 พฤศจิกายน พ.ศ. 2554 ในรูปแบบในรูปแบบดับเบิลเอไซด์ซิงเกิล เพื่อเป็นการฉลองครบรอบ 3 ปีเบสท์อัลบัม EXILE BALLAD BEST 
เพลง Ooo Baby เป็นโซโลซิงเกิลที่สองของ ATSUSHI และเป็นเพลงในแนวแบล็คมิวสิก
มิวสิกวิดีโอเพลง อะนะตะเอะ เป็นเรื่องราวของสมาชิกทั้ง 14 คน ส่วนมิวสิกวิดีโอเพลง Ooo Baby เป็นเรื่องราวของ ATSUSHI ร้องเพลงในไนท์คลับแห่งหนึ่งในสไตล์เอเชีย 
เพลง อะนะตะเอะ สามารถขึ้นสู่อันดับที่ 1 ชาร์ตดาวน์โหลดของ RIAJ

**รายชื่อเพลง**
# あなたへ
# Ooo Baby
# あなたへ (Instrumental)
# Ooo Baby (Instrumental)

**มิวสิกวิดีโอ**
# あなたへ (Video Clip)
# Ooo Baby (Video Clip)

**ชาร์ต**
ชาร์ตออริกอน (ในญี่ปุ่น)

**ข้อมูลเพิ่มเติม**
อะนะตะเอะ / Ooo Baby Special site http://exile.jp/anatahe/ date=2013-01-27 
*ข้อมูลซิงเกิล อะนะตะเอะ / Ooo Baby http://exile.jp/discography/index.html date=2011-11-01 

**อ้างอิง**

หมวดหมู่:เพลงของเอ็กซ์ไซล์
หมวดหมู่:ตัวละครชาวนอร์เวย์

หมวดหมู่:ตัวละครแบ่งตามสัญชาติ
หมวดหมู่:ตัวละครชาวสแกนดิเนเวีย
หมวดหมู่:ชาวนอร์เวย์
หมู่เกาะมาร์เคซัส

หมู่เกาะมาร์เคซัส (Marquesas Islands; Îles Marquises, Archipel des Marquises หรือ Marquises; Te Henua Enana; ) เป็นหมู่เกาะภูเขาไฟในเฟรนช์พอลินีเชีย อาณานิคมโพ้นทะเลของฝรั่งเศสในมหาสมุทรแปซิฟิกตอนใต้ โดยมีจุดสูงสุดคือยอดเขาโออาเว (links=no) บนเกาะอูอาโปอู ด้วยความสูงเหนือระดับน้ำทะเล 1,230 เมตร (4,035 ฟุต)
งานวิจัยทางโบราณคดีชี้ให้เห็นว่าหมู่เกาะนี้ถูกนักเดินทางจากพอลินีเชียตะวันตกตั้งอาณานิคมในคริสต์ศตวรรษที่ 10 หลายศตวรรษต่อมา หมู่เกาะนี้ยังคงมี "วัฒนธรรม ชีววิทยา และภาษาที่มีความสม่ำเสมออย่างน่าทึ่ง" หมู่เกาะมาร์เคซัสได้รับชื่อมาจากภรรยาของมาร์ควิสแห่งกัญเญเต (italic=unset) เจ้าเขตอุปราชแห่งเปรูของสเปนในคริสต์ศตวรรษที่ 16 โดยอัลบาโร เด เมนดัญญา นักสำรวจชาวสเปนที่เดินทางพบหมู่เกาะนี้ใน ค.ศ. 1595 ต่อมานักสำรวจชาวอังกฤษชื่อ กัปตันเจมส์ คุก ได้เดินเรือมาถึงใน ค.ศ. 1775 ตกอยู่ใต้การปกครองของฝรั่งเศสใน ค.ศ. 1842 แต่การตั้งถิ่นฐานของฝรั่งเศสมีขึ้นหลัง ค.ศ. 1870
เมืองหลวงชื่อไตโอฮาเอ ตั้งอยู่บนเกาะนูกูฮีวา หมู่เกาะมีประชากร 9,346 คน จากการสำรวจประชากรในเดือนสิงหาคม ค.ศ. 2017

**อ้างอิง**

**อ่านเพิ่ม**
 url= http://libmma.contentdm.oclc.org/cdm/compoundobject/collection/p15324coll10/id/51602/rec/18- Robert Louis Stevenson, In the South Seas, 1896.- Urmenyhazi, Attila. 2013 book publication: Samoan & Marquesan Life in Oceania: a probing travelogue. 9780646909127. 6377055.

**แหล่งข้อมูลอื่น**
short=x- Stevenson, Robert L. (1896),  In the South Seas- Official website Les îles Marquises en polynésie française- Administrative divisions of the Marquesas Islands (archived)- Effects of the 1946 Aleutian Tsunami on the Marquesas Is. (archived)- Flora of the Marquesas Islands- WorldAtlas.com's map of the Marquesas—includes most of the islands- Sailing Schedule to the Marquesas Islands (archived)

หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกแบบผสม
หมวดหมู่:เกาะในเขตโอเชียเนีย
เอร์โมซิโย

เอร์โมซิโย (Hermosillo) เป็นเมืองและนครบาลทางตะวันตกเฉียงเหนือของรัฐโซโนรา ในเม็กซิโก เป็นเมืองหลวงของรัฐและเป็นเมืองศูนย์กลางเศรษฐกิจของรัฐ มีอุตสาหกรรมการผลิตรถยนต์ ที่เริ่มต้นในคริสต์ทศวรรษ 1980 เมื่อฟอร์ดได้ก่อตั้งโรงงานเอร์โมซิโยสแตมปิงแอนด์แอสเซมบลี

**อ้างอิง**
หมวดหมู่:เมืองในประเทศเม็กซิโก
หมวดหมู่:รัฐโซโนรา
เลโอ เรกูลัส

เลโอ เรกูลัส เป็นตัวละครจากการ์ตูนเรื่องเซนต์เซย์ย่า ภาค The Lost Canvas จ้าวนรกฮาเดส ซึ่งเป็นโกลด์เซนต์ประจำราศีสิงห์และผู้ดูแลปราสาทราชสีห์ 1 ใน 12 ปราสาทในแซงค์ทัวรี่

**บทบาท**
เรกูลัสเป็นลูกชายของเลโอ อิเรียสซึ่งเป็นโกลด์เซนต์ราศีสิงห์คนก่อน แต่หลังจากที่อิเรียสถูกราดาแมนทีสสังหารก็ถูกชิจิฟอสเก็บมาเลี้ยงและสั่งสอนวิชาการต่อสู้ให้ แต่เรกูลัสเป็นอัจฉริยะด้านการต่อสู้ จึงเรียนรู้วิชาต่างๆ และขึ้นเป็นโกลด์เซนต์ได้ด้วยวัยเพียง15ปีและถูกขนานนามว่า"ราชสีห์หนุ่ม" เรกูลัสปรากฏตัวครั้งแรกที่จามิลเพื่อคุ้มกันเรือของกองทัพอาธีน่าที่กำลังซ่อมแซมอยู่และปะทะกับ บีฮีมอธ ไวโอเล็ต แนวหน้าของกองทัพยมโลกและเอาชนะได้แต่ก็ถูกไออาคอสโจมตีใส่จากด้านหลัง หลังจากนั้นจึงขึ้นไปบนลอสต์แคนวาสเพื่อตัดสินกับฮาเดส และเจอกับราดาแมนทีสที่ได้รับพลังของเทพเจ้า และต่อสู้กันแต่เรกูลัสไม่สามารถทำอันตรายใดๆแก่ราดาแมนทีสได้เลยจนกระทั่งเสียชีวิต แต่เรกูลัสก็กลับมาอีกครั้งในฐานะของ"ส่วนหนึ่งแห่งมหาปฐพี"และเอาชนะราดาแมนทีสได้ในการโจมตีเพียงครั้งเดียว จากนั้นก็สลายไป

**วิชาการต่อสู้**
เรกูลัสจะจดจำรูปแบบการต่อสู้ของศัตรูไว้แล้วปรับการเคลื่อนไหวของตนให้เข้ากันเพื่อเอาชนะ โดยความสามารถนี้เป็นอัจฉริยภาพของเรกูลัสเอง

**ท่าไม้ตาย**
 ไลท์นิ่ง โบลท์เป็นท่าไม้ตายเดียวกับภาคปกติ เป็นการปล่อยหมัดความเร็วแสงใส่คู่ต่อสู้- ไลท์นิ่ง พลาสม่าคล้ายกับไลท์นิ่ง โบลท์ แต่เพิ่มความรุนแรงมากขึ้น- อาเทน่า เอ็กซ์คลาเมชั่นเป็นท่าที่ต้องใช้พลังของโกลด์เซนต์ 3 คน แต่เรกูลัสสามารถใช้ได้ด้วยตัวคนเดียว- โซดิแอก คลาเมชั่นเป็นท่าที่เหนือกว่าอาเทน่า เอ็กซ์คลาเมชั่น โดยรวมท่าไม้ตายของโกลด์เซนต์ทั้ง 12 คนเข้าด้วยกัน

**อ้างอิง**
  Saint SeiyaThailand Fanclub date=2011-05-25 -  Welcome to the #1 English Saint Seiya
หมวดหมู่:ตัวละครในเซนต์เซย์ย่า
หมวดหมู่:โกลด์เซนต์แห่งอาธีน่า
หมวดหมู่:ตัวละครชาวจักรวรรดิโรมันอันศักดิ์สิทธิ์
หมวดหมู่:ตัวละครในบันเทิงคดีที่สามารถควบคุมแสง
ทหารไทย

ทหารไทย อาจหมายถึง- กองทัพไทย, กลุ่มบุคคลติดอาวุธโดยชอบด้วยกฎหมายและมีอำนาจหน้าที่ตามกฎหมายไทย โดยเฉพาะในเรื่องรบ
** อาจดู กองบัญชาการกองทัพไทย, กองทัพบก, กองทัพเรือ, กองทัพอากาศ, กระทรวงกลาโหม, ยศทหารและตำรวจไทย- ธนาคารทหารไทย, ธนาคารไทยซึ่งก่อตั้งโดยจอมพลสฤษดิ์ ธนะรัชต์- ชายชาญทหารไทย, เพลงปลุกใจไทย ประพันธ์โดยท่านผู้หญิงพวงร้อย อภัยวงศ์ และขับร้องโดยสวลี ผกาพันธ์- ข้าราชการทหาร กลุ่มบุคคลที่รับราชการปฏิบัติหน้าที่ราชการทหารในประเทศไทย
แฮร์มัน โครเติน

แฮร์มัน โครเติน
แฮร์มัน โครเติน (Herman Grooten; ค.ศ. 1958 — ) เป็นนักเล่นหมากรุกสากลชาวดัตช์ โครเตินอยู่ในระดับมาสเตอร์ของสภาหมากรุกนานาชาติรวมทั้งเป็นผู้ฝึกสอนหมากรุกสากล

**ในสายอาชีพ**
ตั้งแต่ประมาณ ค.ศ. 1980 เขาทำหน้าที่เป็นผู้ฝึกสอนหมากรุก เขาผ่านการฝึกอบรมและดูแลในนามของราชสหพันธ์หมากรุกดัตช์ จาก ค.ศ. 1998 ถึง ค.ศ. 2003 เขาเป็นผู้ประสานงานของสหพันธ์ดังกล่าว หลังจากนั้นเขาก็เข้าร่วมหลักสูตรฝึกฝนมากมาย และเขาเข้าร่วมเป็นทีมผู้เขียนตำราของสถาบันหมากรุก แฮร์มันยังเป็นสมาชิกของเดอะอินเทอร์เน็ตเชสคลับที่มีสมาชิก 30,000 ราย- ค.ศ. 1995 เขาสร้างผลงานได้ดีเยี่ยมในการแข่งขันที่เลววาร์เดิน โดยเป็นผู้ชนะของรายการแกรนด์มาสเตอร์ และ ค.ศ. 1997 เขาชนะการแข่งขันสุดสัปดาห์ในแฮ็ลโมนด์- ในเดือนสิงหาคม ค.ศ. 2004 แฮร์มันได้อันดับสองในการแข่งขันหมากรุก "น็อยมาคท์โอเพน" ที่ประเทศออสเตรีย โดยมีเปตรา สคืร์มัน ได้ที่หนึ่ง- ในการแข่งขันชิงแชมป์หมากรุก SIOM โอเพน ที่เคาดา ได้สิ้นสุดลง แฮร์มันได้รับการจัดให้อยู่ในอันดับสามร่วมกับดานีเยล สเตลล์วาเคิน และเผิง จ้าวฉิน โดยมีดานีเยล ฟริทมัน ได้รับอันดับที่หนึ่ง และยัน สเมตส์ อยู่ในอันดับที่สอง- จากวันที่ 2 ถึงวันที่ 8 กรกฎาคม ค.ศ. 2005 ได้มีการแข่งขันระดับนานาชาติขึ้นที่ลาแฟร์ เขาได้พบกับนักเล่นระดับแกรนด์มาสเตอร์ที่มีชื่อว่าวีเอสตูร์ส เมย์เยร์ จากลัตเวีย และวาดิม มาลาคัตโค จากยูเครน ที่มีคะแนนอยู่ที่ 7.5 แต้ม หลังจากช่วงไทเบรกในเกมแรก รายการนี้มีผู้เข้าแข่งขัน 185 ราย และแฮร์มันได้รับคะแนนเมื่อสิ้นสุดการแข่งขันที่ 6 แต้ม- จากวันที่ 21 ถึงวันที่ 29 ตุลาคม ค.ศ. 2005 ได้มีการแข่งขันแอ็สเซนต์สคากตูร์โนยที่โฮเคอเฟน ในรายการโอเพนกรู๊ปโดยบากแลน ตามกระดาน 7 ถึง 9 โครเตินได้ 6 คะแนนและได้เป็นที่สามของรายการ

**อ้างอิง**

**หนังสืออ่านเพิ่ม**
 Elementen van de schaakstrategie 1, 1995, Uitgeverij van Spijk, Venlo - Antwerpen. De centrale vraag in deze schaakboekenreeks is: bestaat er een patroonherkenning bij strategische stellingskenmerken, zoals bij tactische motieven?- Elementen van de schaakstrategie 2, 1996, Uitgeverij van Spijk, Venlo - Antwerpen.- Elementen van de schaakstrategie 3, 1997, Uitgeverij van Spijk, Venlo - Antwerpen. ISBN 978-9062162277.- Chess Strategy for Club Players, 2009, New in Chess. ISBN 978-90-5691-268-0. (Het boek haalde de shortlist voor The Guardian Chess Book of the Year 2009: Ronan Bennett & Daniel King:  Chess Book of the Year, part 1: Chess Strategy of Club Players, by Herman Grooten. The Guardian, 29 september 2009.)
การเล่นหมากรุกของโครเตินยังได้รับการเผยแพร่ในบทความและคอลัมน์ใน :- เตรา- ไอนด์โฮเฟินดัคบลัด- สคากแมกาซีน: เผยแพร่เป็นระยะโดยราชสหพันธ์หมากรุกดัตช์

**แหล่งข้อมูลอื่น**
  About Chess Herman Grooten on ChessGames.com -  Herman Grooten (born 02-07-1958; elo-rating in 2004:2390) date=2005-03-02 
หมวดหมู่:นักเขียนชาวดัตช์
หมวดหมู่:ผู้ฝึกสอนหมากรุกสากลชาวดัตช์
หมวดหมู่:นักหมากรุกสากลชาวดัตช์
ภาษาโคณฑี

ภาษาโคณฑี (, Gōṇḍī) อยู่ในตระกูลภาษาดราวิเดียน เป็นภาษาที่พูดโดยชาวโคณฑีประมาณสามล้านคน มักพูดในบริเวณรัฐมัธยประเทศ รัฐคุชราต รัฐอานธรประเทศ รัฐมหาราษฏระและรัฐฉัตตีสครห์ รวมทั้งรัฐใกล้เคียง ปัจจุบันมีชาวโคณฑีประมาณครึ่งหนึ่งที่พูดภาษานี้ ภาษานี้ไม่มีวรรณคดีในรูปการเขียน แต่มีเพลงพื้นบ้านมากมายเช่นเพลงเกี่ยวกับการแต่งงาน ภาษานี้มีระบบเพศสองระบบ คำนามอาจจะเป็นเพศชายหรือไม่เป็นเพศชาย ภาษานี้แยกออกจากภาษาดราวิเดียนดั้งเดิมโดยพัฒนาเสียงโฆษะทั้งเสียงไม่มีลม (g, j, ḍ, d, b) และเสียงมีลม (kh, gh, jh, dh, ph) สำเนียงของภาษาโคณฑียังมีการศึกษาและบันทึกไว้ไม่เพียงพอ ส่วนใหญ่จะแยกเป็นกลุ่มสำเนียงตะวันตกเฉียงเหนือกับตะวันออกเฉียงใต้ ในอดีตภาษานี้เคยมีอักษรเป็นของตนเองเรียกว่าอักษรคุญชลาโคณฑี และอักษรมสรามโคณฑี แต่ปัจจุบันมักใช้อักษรเทวนาครีหรืออักษรเตลูกูในการเขียนภาษานี้

**อ้างอิง**

**อ่านเพิ่ม**
 Beine, David K. 1994.  A Sociolinguistic Survey of the Gondi-speaking Communities of Central India. M.A. thesis. San Diego State University. 516 p.- Chenevix Trench, Charles. Grammar of Gondi: As Spoken in the Betul District, Central Provinces, India; with Vocabulary, Folk-Tales, Stories and Songs of the Gonds / Volume 1 - Grammar. Madras: Government Press, 1919.- Hivale, Shamrao, and Verrier Elwin. Songs of the Forest; The Folk Poetry of the Gonds. London: G. Allen & Unwin, ltd, 1935.- Moss, Clement F. An Introduction to the Grammar of the Gondi Language. Jubbalpore?: Literature Committee of the Evangelical National Missionary Society of Sweden, 1950.- Pagdi, Setumadhava Rao. A Grammar of the Gondi Language. Hyderabad-Dn: s.n, 1954.- Subrahmanyam, P. S. Descriptive Grammar of Gondi Annamalainagar: Annamalai University, 1968.

**แหล่งข้อมูลอื่น**
  Parable of the prodigal son in Gondi language, (Audio recording dated 1917)-  Specimen of the languages of the Gond tribes-  พจนานุกรมและหนังสือรวมวลีภาษาโคณฑี–เตลูกู–อังกฤษ–ฮินดี date=2013-10-01 -  พจนานุกรมภาษาโคณฑี–เตลูกู–อังกฤษ–ฮินดี-มราฐี date=2018-06-29 
โคณฑี
โคณฑี
วิกิพีเดีย:สภากาแฟ/อภิปราย/เปลี่ยนไอคอนตัวหนากับตัวเอน

เนื่องด้วยไอคอนทูลบาร์สำหรับการทำข้อความเป็นตัวหนาและตัวเอน ปัจจุบันแสดงด้วยตัว A ทั้งคู่จึงดูไม่ค่อยแตกต่าง ผมลองตรวจดูภาพสไปรต์ที่ใช้เป็นไอคอนพบว่า มีตัว B กับ I ให้ใช้อยู่แล้ว (ทั้งหมดอยู่ในไฟล์ภาพเดียวกันซึ่งเข้ารหัสด้วย base64 แสดงภาพโดยการเลื่อนตำแหน่ง) ผมจึงขอความเห็นว่าควรเปลี่ยนไอคอนตัวหนากับตัวเอน เป็น B กับ I ตามลำดับสำหรับสกินเวกเตอร์ของวิกิพีเดียภาษาไทย อย่างที่เราคุ้นเคยกันในสกินเก่าดีหรือไม่ ถ้าเห็นชอบจะได้แจ้งที่บั๊กซิลลาต่อไป
สำหรับคนที่คนที่อยากลองดูความเปลี่ยนแปลงก่อน ใส่สไตล์ชีตเหล่านี้ใน Special:Mypage/vector.css ผมจัดตำแหน่งตรงเรียบร้อยแล้ว
/* uses B and I for general format icons */
spanrel="bold" { background-position: 2px -142px !important; }
spanrel="italic" { background-position: 2px -862px !important; }
วิกิพีเดียภาษาอื่นก็ใช้ตัวอักษรอื่นบ้างแล้ว อย่างเช่นภาษาอังกฤษใช้ B กับ I, ภาษาเยอรมัน ใช้ F กับ K, ภาษาสเปนใช้ N กับ C เป็นอาทิ :commons:WikiEditor Toolbar Icons#List by language หรือถ้าอยากเสนอตัวอื่นก็ได้เดี๋ยวทำรูปให้ (หลังจากได้ข้อสรุปแล้ว) --octahedron80 19:21, 26 พฤศจิกายน 2554 (ICT)
 ผมขอเสนอตัว ห และตัว อ --Lux2545 20px คุย 19:47, 26 พฤศจิกายน 2554 (ICT)
: สนับสนุนให้เป็นตัว ห และ ตัว อ เช่นเดียวกับคุณ Lux2545 ครับ--Wittaya Kitka | พูดคุย 19:55, 26 พฤศจิกายน 2554 (ICT)
:: เห็นด้วยเช่นเดียวกันครับ ไหน ๆ แล้วเราก็เปลี่ยนเป็นภาษาไทยบ้างเลยดีกว่า :) --Suisse 09:45, 27 พฤศจิกายน 2554 (ICT)
ขอถามเพิ่มเติมเป็นการส่วนตัว ขีดเส้นใต้ ขีดฆ่า ตัวยก ตัวห้อย จะใช้อักษรอะไรดีครับ --octahedron80 12:20, 27 พฤศจิกายน 2554 (ICT)
: ขีดเส้นใต้ใช้ ไฟล์:Toolbaricon regular U underline.png ขีดฆ่าใช้ ไฟล์:Toolbaricon regular S stroke.png แต่ตัวยกกับตัวห้อยผมไม่ทราบว่าใช้ตัวอะไรดีครับ --Lux2545 20px คุย 13:11, 27 พฤศจิกายน 2554 (ICT)
:: นั่นเป็นรูปที่ผมทำเองทั้งสิ้น ผมถามถึงถ้าเป็นอักษรไทยครับ --octahedron80 13:17, 27 พฤศจิกายน 2554 (ICT)
ขีดฆ่าใช้ ฆ (พร้อมขีดฆ่า) ขีดเส้นใต้ใช้ ส (พร้อมขีดเส้นใต้) ตัวยกใช้ ย (ทำยก) ตัวห้อยใช้ ห (ทำห้อย) ตัวหนาใช้ ห (ทำหนา) และตัวเอนใช้ อ (ทำเอียง) ต้องทำเองหมดเลยครับ --Lux2545 20px คุย 13:24, 27 พฤศจิกายน 2554 (ICT)
: ผมเสนอว่าตัวหนาไม่ควรเป็นอักษร ห ครับเพราะมันเป็นอักษรนำควรเป็นอักษร น มากกว่าส่วนเรื่องตัวยกตัวห้อยลองทำแบบเวิร์ดน่าจะคุ้นเคยกว่าคือตัวยกของเวิร์ดเป็นxกำลัง2 ส่วนตัวห้อยก็เป็นxห้อย2ถ้าภาษาไทยถ้าจะทำจริงก็ลองเป็น กยกกำลังข กับกห้อยขก็น่าจะดีนะครับ แต่เวลาใช้ครั้งแรกคงรู้สึกไม่ชินบ้าง --Supasate 16:04, 27 พฤศจิกายน 2554 (ICT)
อย่างนั้นอักษรไทยคือ ขีดฆ่าใช้ ฆ (พร้อมขีดฆ่า) ขีดเส้นใต้ใช้ ส (พร้อมขีดเส้นใต้) ตัวยกใช้ ย (ทำยก) ตัวห้อยใช้ ห (ทำห้อย) ตัวหนาใช้ น (ทำหนา) และตัวเอนใช้ อ (ทำเอียง) --Lux2545 20px คุย 16:15, 27 พฤศจิกายน 2554 (ICT)
# เห็นว่าควรใช้  B I ตามแบบสากลน่าจะดีกว่าครับ
# ส่วน ขีดเส้นใต้ ขีดฆ่า ตัวยก ตัวห้อย ผมไม่เห็นบน toolbar นะครับ แต่ตามปกติก็ใช้ U S  
--taweethaも 11:43, 28 พฤศจิกายน 2554 (ICT)
อักษรไทยผมยกตัวอย่างได้ น อ ส ฆ กข กข แต่แบบที่ taweethaも แนะนำไว้ ใช้ได้ดีกว่า --Lux2545 | คุย 12:11, 28 พฤศจิกายน 2554 (ICT)
จริงๆแบบสากลไม่น่าจะสำคัญมากเท่าไรครับ ใช้ตัวอักษรไทยก็ดีครับ --N.M. | พูดคุย 08:42, 8 ธันวาคม 2554 (ICT)
:สรุปว่ายังไม่มีข้อสรุป ก็ใช้ของเดิมต่อไป --octahedron80 15:11, 11 ธันวาคม 2554 (ICT)
พืชน้ำ

บัวทั่วไป ใบอยู่ผิวน้ำ ดอกอยู่เหนือน้ำ
พืชน้ำ หรือ พรรณไม้น้ำ (aquatic plant, aquatic weed, water plant) เป็นพืชที่อาศัยหรือเจริญเติบโตในน้ำ หรือมีช่วงหนึ่งที่เจริญเติบโตอยู่ในน้ำ อาจอยู่ใต้น้ำทั้งหมดหรือมีบางส่วนขึ้นสู่บริเวณผิวน้ำ ลอยอยู่ตามผิวน้ำ เจริญเติบโตบริเวณที่มีน้ำตามแนวชายฝั่ง พืชที่เจริญเติบโตในที่มีน้ำขัง พื้นที่ชื้นแฉะ ทั้ง น้ำจืด น้ำกร่อย น้ำเค็ม โดยสามารถแยกเป็นสี่ประเภทหลัก
พืชใต้น้ำ (submerged plant) เป็นพืชที่เจริญเติบโตใต้น้ำทั้งหมด หรือหมายถึงพืชที่ทั้งราก ลำต้น ใบ อยู่ใต้น้ำทั้งหมด ทั้งนี้รากอาจยึดกับพื้นดินใต้น้ำหรือไม่ก็ได้ โครงสร้างลำต้นและใบจะมีช่องว่างมากสำหรับใช้เป็นที่สะสมก๊าซ และช่วยให้ลอยตัวอยู่ในน้ำได้ ส่วนใบมักจะกรอบและบาง ไม่มีปากใบและคิวติน พืชจำพวกนี้พบมากในกลุ่มสาหร่ายต่าง ๆ 
พืชโผล่เหนือน้ำ (emerged plant) เป็นพืชที่เจริญเติบโตในน้ำเพียงบางส่วน เช่น รากและลำต้น ส่วนรากอาจยึดพื้นดินใต้น้ำหรือไม่ก็ได้ มีใบหรือดอกโผล่พ้นน้ำหรืออาจอยู่ที่ผิวน้ำ บางชนิดอาจมีทั้งใบใต้น้ำและใบเหนือน้ำในลำต้นเดียวกัน ลำต้นมีลักษณะแข็งแรงกว่าพืชใต้น้ำมีคิวตินมีปากใบและคิวติน พบมากในพืชกลุ่มบัวต่าง ๆ ผักตับเต่า แว่นแก้ว สาหร่ายญี่ปุ่น
พืชลอยน้ำ (floating plant) เป็นพืชที่เจริญเติบโตได้โดยลอยอยู่บริเวณผิวน้ำ รากจะอยู่ใต้น้ำ ส่วนของลำต้น ใบ และดอก อยู่เหนือน้ำหรือผิวน้ำ สามารถลอยไปมาได้ หากพืชเหล่านี้อยู่บริเวณน้ำตื้นรากของพืชชนิดนี้อาจยึดอยู่กับพื้นดินใต้น้ำได้ พืชจำพวกนี้ได้แก่ ผักตบไทย ผักตบชวา จอกหูหนู กระจับ ผำ ผักบุ้ง แหน
พืชชายน้ำ (merginal plant) เป็นพืชที่เจริญเติบโตบริเวณริมน้ำหรือริมตลิ่ง ทั้งบริเวณหนองน้ำ ริมคลอง บริเวณที่มีน้ำขัง โดยรากจะฝังในดิน ส่วนลำต้น ใบ และดอก จะอยู่เหนือน้ำ 

**อ้างอิง**
หมวดหมู่:พืชน้ำ
หมวดหมู่:อินุยาฉะ

หมวดหมู่:แฟรนไชส์การ์ตูนญี่ปุ่น
หมวดหมู่:อนิเมะ
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวจินตนิมิต
หมวดหมู่:ซันไรส์
หมวดหมู่:งานเขียนของรูมิโกะ ทากาฮาชิ
หมวดหมู่:ศาสนาชินโตในบันเทิงคดี
หมวดหมู่:โยไกในอนิเมะและมังงะ
หมวดหมู่:การไล่ผีในอนิเมะและมังงะ
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:รายการโทรทัศน์ของนิปปงทีวี
หมวดหมู่:บันเทิงคดีเกี่ยวกับศาสนาพุทธ
ภาษาโกลามี

ภาษาโกลามี อยู่ในตระกูลภาษาดราวิเดียนกลาง ใช้พูดในรัฐอานธรประเทศและรัฐมหาราษฎระของอินเดีย มีผู้พูดประมาณ 115,000 คน
หมวดหมู่:ภาษาในประเทศอินเดีย
แม่แบบ:เหตุการณ์ปัจจุบัน/2554 พฤศจิกายน 27

*แกรี สปีด ผู้จัดการฟุตบอลทีมชาติเวลส์ เสียชีวิตจากการแขวนคอตาย ขณะมีอายุได้ 42 ปี  (telegraph)
}
โววีนัม

การใช้ท่าขากรรไกรโบยบินเข้ารัดคอคู่ต่อสู้ แล้วส่งฝ่ายตรงข้ามสู่ผืนปฐพีด้วยการบิดกาย
โลโก้โววีนัม
โววีนัม (Việt Võ Đạo; Vovinam) เป็นศิลปะการต่อสู้ป้องกันตัวจากเวียดนาม โววีนัมเป็นศาสตร์ที่ฝึกฝนโดยทั้งที่มีและปราศจากอาวุธ โดยจัดอยู่ในรูปแบบมวยแข็งและมวยอ่อน ซึ่งรวมถึงการฝึกทั้งทางร่างกายและจิตใจ โดยใช้กำลังและปฏิกิริยาสู้กับฝ่ายตรงข้าม โววีนัมสามารถใช้มือ, ศอก, เตะ เทคนิคการหลบหนีและใช้ไม้คาน เทคนิคการโจมตีและการป้องกันทั้งหมดต่างได้รับการฝึกฝน, ตลอดจนท่าร่ายรำและการปล้ำแบบดั้งเดิม มีเทคนิคการโจมตีที่หลากหลาย รวมถึงการชกและการเตะ ตลอดจนรูปแบบ, การปล้ำ, การใช้อาวุธอย่าง ดาบ, พลอง, ขวาน, พัดด้ามจิ๋ว และอื่นๆ
เทคนิคการป้องกันตัวครอบคลุมการป้องกันการโจมตีแบบปราศจากอาวุธได้ด้วยวิธีการ เช่น การรัดคอ หรือป้องกันการโจมตีด้วยมีดหรือดาบ นักเรียนระดับสูงจะทำการเรียนรู้ในการผสมผสานเทคนิคในการป้องกันตัวจากการใช้อาวุธของฝ่ายตรงข้าม อาจารย์ผู้สอนจะฝึกการใช้อาวุธแบบดั้งเดิม ดังเช่น พลองยาว, พลองสั้น, มีด, ดาบ และกระบี่ ดังนั้นอาวุธเหล่านั้นจึงเป็นอุปกรณ์สำหรับการฝึกฝนสำหรับการเข้าถึงทั้งทางร่างกายและจิตใจ
โววีนัมเป็นกีฬาที่ได้รับการยอมรับในเอเชียนอินดอร์เกมส์ 2009 และกลายมาเป็นกีฬาหลักอย่างเป็นทางการในสภากีฬาเอเชีย ซึ่งประเทศอินโดนีเซียผู้เป็นเจ้าภาพกีฬาซีเกมส์ 2011 ได้เห็นชอบในการจัดการแข่งขันดังกล่าว นอกจากนี้ บิ๊กเบน ช.พระราม 6 ซึ่งเป็นนักมวยไทยยังเคยร่วมแข่งขันในศิลปะการต่อสู้แขนงนี้ และได้รับเหรียญเงินจากการแข่งขันชิงแชมป์โลกมาแล้วเช่นกัน1

**อ้างอิง**
หมายเหตุ
โค้ชอั๋น ศิริชัย มงคลเสถียรเลิศ อดีตนักมวยไทย มังกรฟ้า ลูกทัพฟ้า หรือ ไม้ดัด ศิษย์ยอดธง เป็นแชมป์โลกปี 2007 ซึ่งรอบชิงสามารถเอาชนะน็อคนักกีฬาเจ้าภาพไปได้เพียงยกแรกคว้าเหรียญทองไปครอง ข้อมูลจากไทยรัฐ อ้างอิงhttps://www.mainstand.co.th/MS2022VovinamHistory

**แหล่งข้อมูลอื่น**
  โววีนัม ศิลปะการต่อสู้โลกที่ 3 date=2014-04-29  

**สหพันธ์**
  Vovinam Intercontinental Association date=2011-01-07 -  US Vovinam Federation date=2013-07-19 -  Vovinam Viêt Võ Dao Federation Germany (เยอรมัน)-  Vovinam Federation Denmark date=2020-09-24  (เดนมาร์ก)-  Vovinam France date=2012-10-14  (ฝรั่งเศส)

**สโมสร**
  Vovinam Paris date=2021-06-15  (ฝรั่งเศส)

หมวดหมู่:ศิลปะการต่อสู้ของเวียดนาม
การศึกษาอิสระ

การศึกษาอิสระ หรือ การค้นคว้าอิสระ (independent study หรือ directed study) เป็นการศึกษารูปแบบหนึ่งที่ผู้เรียนศึกษา ค้นคว้า วิจัย อย่างอิสระในหัวข้อที่ตกลงกัน นอกเหนือจากการเรียนในชั้นเรียนตามหลักสูตรปกติของสถานศึกษา
หัวข้อที่ศึกษาขึ้นอยู่กับการตกลงกันระหว่างผู้เรียนและอาจารย์ภายใต้กรอบที่สถานศึกษากำหนด ซึ่งมักกำหนดสาขาวิชาที่ให้ศึกษา ระยะเวลา ความยากง่าย ปริมาณเนื้องานที่ต้องศึกษาและวิธีการประเมินผลเอาไว้ โดยปกติก่อนเริ่มทำการศึกษาต้องมีอาจารย์ที่ปรึกษาหรืออาจารย์ประจำวิชาศึกษาอิสระรับรองหัวข้อนั้นก่อน ซึ่งอาจการรับรองดังกล่าวแตกต่างกันไปตามบริบท เช่น- รับรองว่าตนมีความรู้ ความเชี่ยวชาญที่จะให้คำปรึกษาในหัวข้อนั้น- รับรองว่าผู้เรียนมีความสามารถเพียงพอที่จะศึกษาหัวข้อดังกล่าวได้ด้วยตนเอง- รับรองว่าหัวข้อนั้นมีความสำคัญเหมาะสมกับวิชาการศึกษาอิสระในระดับที่ผู้เรียนศึกษาอยู่
เมื่อได้หัวข้อ ผู้เรียนทำการศึกษาในเรื่องที่ได้รับอนุมัติให้ศึกษาด้วยตนเอง ภายใต้การกำกับดูแลของที่ปรึกษา ระดับของการกำกับดูแลอาจมากน้อยต่างกันตามข้อกำหนดของวิชาการศึกษาอิสระในระดับที่ศึกษาอยู่ โดยทั่วไปในระดับมัธยมศึกษามักต้องการคำแนะนำอย่างใกล้ชิดจากที่ปรึกษา ในขณะที่ผู้เรียนระดับบัณฑิตศึกษาอาจได้รับคำปรึกษาที่ค่อนข้างจำกัด
เมื่อเสร็จสิ้นการศึกษามักมีการประเมินผลโดยให้ผู้เรียนทำรายงานสรุปผลการศึกษาและ/หรือนำเสนอปากเปล่า ผลการเรียนของการศึกษาอิสระอาจเป็นคะแนนระดับต่างๆ หรือ ให้แต่เพียงผ่านหรือไม่ผ่านก็ได้ด

**ดูเพิ่ม**
 การบ้าน- วิทยานิพนธ์- โครงการ
หมวดหมู่:การศึกษา
เอปิโก

ออร์ลันโด ติโต โกลอน (Orlando Tito Colón; 24 มีนาคม ค.ศ. 1982) เป็นนักมวยปล้ำอาชีพชาวปวยร์โตรีโก หลานชายของการ์โลส โกลอน ญาติพี่น้องกับปริโมและการ์ลิโต ปี 2010 ได้เซ็นสัญญากับWWEในนาม เอปิโก (Epico) ร่วมฝึกค่ายทักษะFCW ปี 2011 ได้ร่วมทีมกับปริโมโดยมีโรซา เมนเดสเป็นผู้จัดการในนามปริโมและเอปิโก คว้าแชมป์แท็กทีมได้ในเฮาส์โชว์ มกราคม 2012 ก่อนจะเปลี่ยนกิมมิคอยู่หลายครั้งและออกในปี 2020

**แชมป์และรางวัล**
Coastal Championship Wrestling
**CCW Tag Team Championship (1 time) - with Eddie Colón
*Florida Championship Wrestling
**FCW Florida Tag Team Championship (2 times) – with Hunico
*Pro Wrestling Illustrated
**PWI ranked him #75 of the top 500 singles wrestlers in the PWI 500 in 2008
** Ranked No. 151 of the top 500 singles wrestlers in the PWI 500 in 2019
*World Wrestling Council
**WWC Universal Heavyweight Championship (1 time)
**WWC Caribbean Heavyweight Championship (1 time)
**WWC Puerto Rico Heavyweight Championship (6 times)
*WWE
**WWE Tag Team Championship (1 time) – with Primo

**อ้างอิง**

**แหล่งข้อมูลอื่น**
epico
*Orlando Colón
หมวดหมู่:นักมวยปล้ำอาชีพชาวปวยร์โตรีโก
หมวดหมู่:นักมวยปล้ำสวมหน้ากาก